Մահափորձի ենթարկված ԱԻՄ առաջնորդ Պարույր Հայրիկյանին առաջիկա ժամերին կվիրահատեն: Այս մասին «Արմենպրես»-ի հետ զրույցում ասաց Պարույր Հայրիկյանի շտաբի պատասխանատու Մանյա Այվազյանը: «Փամփուշտը հեռացնելու համար Պարույր Հայրիկյանի վիրահատությունը կսկսվի րոպեներ անց, մնացած բոլոր հարցերին պատասխաններ կտրվեն փետրվարի 2-ին հատուկ լրատվամիջոցների համար հիվանդանոցում կազմակերպվող ասուլիսում»,-ասաց Այվազյանը: Գիշերը հիվանդասենյակում Պարույր Հայրիկյանին օրհնել է Երևանի Նոր Նորքի Սուրբ Սարգիս եկեղեցու հոգևոր հովիվ Տեր Նորայր ավագ քահանա Բաղդասարյանը: